钦定古今图书集成/理学汇编/学行典/第011卷 > 阴阳管见后语 > 《第四章》
## 钦定古今图书集成/理学汇编/学行典/第011卷 > 阴阳管见后语 > 《第四章》

世儒论天道之阴阳，多指四时之变而言。而四时之
变，阴阳消长，实指水火而言。而天之本体，则运行水
火，在四时之外，无消长也。地道之柔刚，则以形论。地
水相结，为火所煆者则刚，而火气行于地者，人不敢
犯，亦谓之刚。至于地水本体至静而无为，则谓之柔。
此所谓“地有柔刚”，亦自水火而来也。